Girgruppe

En girgruppe eller gruppesett samling eller sats av sykkelkomponenter som sammen danner et mer eller mindre komplett drivverk for en sykkel. Girgrupper kan bestå av komponenter fra bare én komponentprodusent (for eksempel Campagnolo for landevegssykler, og Shimano og SRAM for landevegs- og terrengsykler) eller være supplert med eller erstattet av enkelte deler fra andre produsenter. De er ofte en komponentprodusents organiserte samling av mekaniske deler som er garanterte å passe sammen.

Hva som omfattes av en girgruppe eller komponentgruppe kan variere, og kan variere fra få til mange deler. Begrepet kan i det meste omfatte så godt som alt som utgjør en sykkel unntatt ramme, gaffel, fremspring, hjul, dekk og rytterens kontaktpunkter som for eksempel sete og styre.

Følgende deler er vanligvis med i en komplett gruppe:

 2 girshendler eller skiftere og
 2 bremsehendler eller
 2 integrerte bremse- og girhendler
 2 bremser, en foran og en bak
 2 kjedegir, et foran og et bak
 1 kranklager
 1 kranksett, med høyre og venstre krankarm og klinge(r)
 1 kjede
 1 krans (i dag vanligvis kassett, i eldre tider frikrans)

Noen grupper har i tillegg følgende deler:

 1 styrelagersats (mer vanlig i tradisjonelle gruppesett)
 1 setepinne
 2 nav, et foran og bak (selv om de fleste produsenter nå også tilbyr forhåndsbygde hjul med i gruppesettet)
 1 par pedaler
 Diverse vaiere og vaierstrømper

Se også 
 Liste over sykkeldeler
 Brikkesett, et lignende konsept i halvlederindustrien

Referanser 

Sykkeldeler